Хосе Мария Лопера
Цвят на еделвайс

Превод от испански: Рада Панчовска, —

chitanka.info

Стигнах до върха си.

И мога да съзерцавам безгранично

реалния пейзаж на моя хоризонт.

Светът ми е обогатен с години;

прославен се рея, преливащ

от жизнени импулси.

И вървя изпълнен с пороен зной,

в който шлифовам душата с благородна жад.

Вече се усещам корен

от подмладена гора

и наливане на клас сред макове.

Вече съм творящ живот, правдива сила,

в бързо препускане

на мозък, който тупка в импулсите

на храбро и чувствително сърце.

И не ме плашат неувереностите,

нито авангардите, които в смъртта вият:

живот съм във всичкото, което съм,

мисъл в крила.

Че, в тази същност моя,

ще остане отворено към всемира небето

и аромат на нежни цветя

ще сътвори моя еделвайс.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.